CELEX: 62018CN0786
Language: sl
Date: 2018-12-14 00:00:00
Title: Zadeva C-786/18: Predlog za sprejetje predhodne odločbe, ki ga je vložilo Bundesgerichtshof (Nemčija) 14. decembra 2018 – ratiopharm GmbH/Novartis Consumer Health GmbH

25.3.2019   
            
            
               SL
            
            
               Uradni list Evropske unije
            
            
               C 112/23
            
         
      Predlog za sprejetje predhodne odločbe, ki ga je vložilo Bundesgerichtshof (Nemčija) 14. decembra 2018 – ratiopharm GmbH/Novartis Consumer Health GmbH
      (Zadeva C-786/18)
      (2019/C 112/28)
      Jezik postopka: nemščina
      
         Predložitveno sodišče
      
      Bundesgerichtshof
      
         Stranki v postopku v glavni stvari
      
      
         Tožena stranka in predlagateljica revizije: ratiopharm GmbH
      
         Tožeča stranka in nasprotna stranka v postopku z revizijo: Novartis Consumer Health GmbH
      
         Vprašanji za predhodno odločanje
      
      
                  1.
               
               
                  Ali je treba člen 96(1) Direktive 2001/83/ES (1) razlagati tako, da lahko farmacevtska podjetja brezplačna končana zdravila dajejo tudi farmacevtom, če je njihova ovojnina označena z zapisom „za predstavitvene namene“, če so zdravila namenjena preskušanju zdravila s strani farmacevta, če ni nevarnosti, da bo (neodprto) zdravilo posredovano končnim potrošnikom, in so izpolnjeni drugi pogoji za dajanje iz člena 96(1), od (a) do (d), in od (f) do (g), te direktive?
               
            
                  2.
               
               
                  Če je odgovor na prvo vprašanje pritrdilen: ali člen 96(2) Direktive 2001/83/ES dopušča nacionalno določbo, kot je člen 47(3) AMG [Gesetz über den Verkehr mit Arzneimitteln, Arzneimittelgesetz; zakon o prometu z zdravili, v nadaljevanju: AMG], če se ta razlaga tako, da farmacevtska podjetja ne smejo dajati brezplačnih končanih zdravil farmacevtom, če je njihova ovojnina označena z zapisom „za predstavitvene namene“, če so zdravila namenjena preskusu zdravila s strani farmacevta, če ni nevarnosti, da bo (neodprto) zdravilo posredovano končnim potrošnikom, in so izpolnjeni drugi pogoji za dajanje iz člena 96(1), od (a) do (d), in od (f) do (g), te direktive, ter iz člena 47(4) AMG?
               
            
         (1)  Direktiva 2001/83/ES evropskega parlamenta in Sveta z dne 6. novembra 2001 o zakoniku Skupnosti o zdravilih za uporabo v humani medicini (UL, posebna izdaja v slovenščini, poglavje 13, zvezek 27, str. 69), kakor je bila nazadnje spremenjena z Uredbo (EU) št. 2017/745 (UL 2017, L 117, str. 1).